als_Latn dik_Latn sag_Latn
Prevallë, 5 mars 2014 – Ministria e Mjedisit dhe Planifikimit Hapësinorë ka shpërndarë edhe 45 aktvendime për prishje të vilave,që janë ndërtuar paligjshëm në pjesën e hapësirës së parkut kombëtarë. Pronarët e objekteve, shumica politikanë, biznesmenë dhe të afërm të tyre, obligohen që brenda 15 ditësh ti rrënojnë dhe pastrojnë vet, ndryshe do të veprojë kjo ministri me mjetet që ka në dispozicion.
“Në baze të Vendimit të Ministrit të MMPH-së, Nr.42/2014; date 14.02.2014, për rrënimin e të gjitha objekteve pa leje ndërtimore, jashtë Planit Rregullues të fshatit turistik ”Prevallë”, të cilat gjenden brenda zonës së mbrojtur të parkut kombëtar “Sharri”, sot inspektorati i MMPH-së, ka shpërndarë 45 Aktvendime me të cilat urdhërohen, pronarët e objekteve të ndërtuara brenda hapësirës së Parkut Kombëtare”, thuhet në njoftimin e kësaj ministrie.
Njoftimi sqaron se Aktvendim pronarët e këtyre ndërtimeve, urdhërohen që të bëjnë pastrimin e sipërfaqes prej mbeturinave nga demolimi i objekteve si dhe rikthimi i sipërfaqes së degraduar konform peizazhit.
“Po ashtu në rast të mos rrënimit të tyre nga ana e pronarëve përkatës të këtyre ndërtimeve pa leje, me këtë aktvendim, bëhet e qartë se MMPH do të rrënoj objektet në fjalë, ndërsa shpenzimet do t’i bartin pronarët e objekteve pa leje ndërtimi, thuhet ne njoftimin e MMPH-së.
als_Latn als_Latn als_Latn als_Latn